_:nd70fd6b38b6d478eb25bcd4fc6fad95exb0
<http://schema.org/articleBody>
"\nПешеходните пътеки пред и около училищата и детските заведения в Плевен са обновени по повод предстоящия старт на учебната година. Дейностите започнаха през месец август и  се изпълняват от фирма „Виалукс-България“ ЕООД, с която Община Плевен има сключен договор за възлагане на обществена поръчка с предмет: „Организация и безопасност на движението на територията на град Плевен“.\n\n\n\nПрез летния сезон са обновени общо 316  пешеходни пътеки. Те са обозначени с надписи и стрелки, съгласно нормативните изисквания на Наредба 2 за сигнализацията на пътищата с пътна маркировка. С цел подобряване на безопасността на движение е положена двупластова акрилатна боя със светлоотразителни перли, която способства за по-високо сцепление и за видимост на пешеходните пътеки.\n\n\n\nУспоредно с новата маркировка, в районите на пешеходните пътеки поетапно се извършва проверка на състоянието и видимостта на пътните знаци Д17 „Пешеходна пътека“, както и на устойчивостта на пешеходните парапети.\n"
<https://posredniknews.com/2022/09/13/%D0%BE%D0%B1%D0%BD%D0%BE%D0%B2%D0%B5%D0%BD%D0%B0-%D0%B5-%D0%BC%D0%B0%D1%80%D0%BA%D0%B8%D1%80%D0%BE%D0%B2%D0%BA%D0%B0%D1%82%D0%B0-%D0%BD%D0%B0-%D0%BF%D0%B5%D1%88%D0%B5%D1%85%D0%BE%D0%B4%D0%BD%D0%B8/>